stanford-oval/wikipedia huggingface dataset:
Ilmestyskirja. Nyt.

| Ilmestyskirja>  Nyt..Apocalypse Now |
| --- | --- |

Ohjaaja:  Francis Ford Coppola
Käsikirjoittaja:   Joseph Conrad  John Milius  Francis Ford Coppola 
Perustuu:  Joseph Conradin romaaniin Pimeyden sydän
Tuottaja:  Francis Ford Coppola
Säveltäjä:   Carmine Coppola  Francis Ford Coppola 
Kuvaaja:  Vittorio Storaro
Leikkaaja:   Richard Marks  Walter Murch  Gerald B. Greenberg  Lisa Fruchtman 
Tuotantosuunnittelija:  Dean Tavoularis
Pääosat:   Marlon Brando  Robert Duvall  Martin Sheen 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  United Artists Netflix
Ensi-ilta:   Yhdysvallat 15. elokuuta 1979  Suomi 14. joulukuuta 1979 
Kesto:   153 minuuttia  203 minuuttia (ohjaajan versio)  174 minuuttia (final cut) 
Alkuperäiskieli:  englanti
Budjetti:  31 miljoonaa dollaria
Tuotto:  150 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ilmestyskirja. Nyt. (engl. Apocalypse Now) on yhdysvaltalainen Vietnamin sotaan sijoittuva eeppinen sotaelokuva, joka sai ensi-iltansa vuonna 1979. Elokuvan ohjasi Francis Ford Coppola ja sen pääosia esittivät Marlon Brando, Robert Duvall ja Martin Sheen. Elokuvan käsikirjoitus perustuu löyhästi Joseph Conradin romaaniin Pimeyden sydän. Coppola ohjasi, tuotti, käsikirjoitti elokuvan sekä sävelsi isänsä Carmine Coppolan kanssa siihen musiikin ja näytteli TV-ryhmän ohjaajaa.
Ilmestyskirja. Nyt. oli suuri menestys, ja se voitti muun muassa Cannesin elokuvajuhlien arvostetun Kultainen palmu -palkinnon. Elokuva keräsi myös kahdeksan Oscar-ehdokkuutta, muun muassa paras elokuva, ohjaus, miessivuosa (Duvall), joista se voitti parhaan kuvauksen ja äänileikkauksen palkinnot.
Näyttelijät

| 0 | 1 | 2 |
| --- | --- | --- |
|  Marlon Brando  | … |  eversti Walter E. Kurtz    |
|  Robert Duvall  | … |  everstiluutnantti William ”Bill” Kilgore   |
|  Martin Sheen  | … |  kapteeni Benjamin L. Willard   |
|  Frederic Forrest  | … |  Jay ”Chef” Hicks   |
|  Albert Hall  | … |  pursimies George Phillips   |
|  Sam Bottoms  | … |  Lance B. Johnson   |
|  Laurence Fishburne  | … |  Tyrone ”Mr. Clean” Miller   |
|  Dennis Hopper  | … |  sotakuvaaja   |
|  G. D. Spradlin  | … |  kenraaliluutnantti R. Corman   |
|  Jerry Ziesmer  | … |  Jerry   |
|  Harrison Ford  | … |  eversti G. Lucas   |
|  Scott Glenn  | … |  kapteeni Richard M. Colby   |
|  Francis Ford Coppola  | … |  TV-kuvausryhmän johtaja (cameo)   |
|  R. Lee Ermey  | … |  helikopteripilotti (kreditoimaton rooli)   |
Tuotanto

Coppola alkoi työstää käsikirjoitusta yhdessä John Miliusin kanssa vuonna 1969. Elokuva kantoi alun perin nimeä The Psychedelic Soldier, mutta Milius vaihtoi sen myöhemmin muotoon Apocalypse Now. Coppolan ja Miliusin hyvä ystävä George Lucas oli 1970-luvun alussa halukas ohjaamaan elokuvan ja suunnitteli sen kuvaamista debyyttiohjauksensa THX 1138:n jälkeen. Coppola tarjosi myöhemmin ohjauspestiä myös Miliusille, joka oli kuitenkin Lucasin tavoin kiinni omassa projektissaan. Lucasin tapauksessa oma projekti oli Tähtien sota. Coppola tarjosi ohjaajan tehtävää ilmeisesti myös jugoslavialaiselle Dušan Makavejeville, mutta tämä kieltäytyi. Coppola tarttui lopulta ohjaksiin itse vuonna 1975.
Myöhempi arvostus

Ilmestyskirja valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Brittiläinen heavy metal -yhtye Iron Maiden on tehnyt elokuvaan pohjautuvan kappaleen ”The Edge of Darkness”. Myös saksalainen Sodom on tehnyt elokuvasta kappaleen ”Napalm in the Morning”.
Eri versiot

Elokuvan alkuperäinen kesto on 153 minuuttia, mutta ohjaajan versio (Apocalypse Now Redux) vuodelta 2001 on vieläkin pidempi, 203 minuuttia. Vuonna 2019 elokuvasta julkaistiin final cut -versio, joka on kestoltaan 174 minuuttia.
Muuta

Elokuva on tavallaan osa suomalaista televisiohistoriaa, sillä Yle TV1:n kuuluttaja Tutteli Hammermann erotettiin yhtiöstä elokuvan televisioesitykseen liittyneen poliittisesti latautuneen kuulutuksen vuoksi vuonna 1994. Ennen elokuvan alkua Hammermann kertoi pitkässä kuulutuksessaan Vietnamin sodasta keräämiään tietoja. Kuulutuksessa hän toi ilmi omia mielipiteitään sodan syistä ja kertoi demokratian voittaneen. Tarkoituksena oli valistaa katsojia 25 vuotta aiemmin päättyneestä sodasta. Hammermann oli herättänyt keskustelua jo vuonna 1993 arvosteltuaan kuulutuksessaan Greenpeacesta kertovaa dokumenttielokuvaa varoittamalla katsojia sen yksipuolisuudesta.
Aiheesta muualla

Ilmestyskirja. Nyt. Internet Movie Databasessa (englanniksi)
Ilmestyskirja. Nyt. Elonet.
K. V. Arminen

Kaarlo Vilhelmi Arminen (5. maaliskuuta 1874 Ulvila – 23. elokuuta 1937 Hancock, Michigan, Yhdysvallat) oli amerikansuomalainen lääkäri ja sanakirjojen tekijä.
Armisen vanhemmat olivat maanviljelijä Juho Eenokki Spinkkilä ja Maria Adolfiina Hannula. Hän pääsi ylioppilaaksi Porin lyseosta 1893 ja valmistui Helsingin yliopistosta filosofian kandidaatiksi 1898. Lääkäriksi Arminen valmistui Chicagon Rush Medical Collegesta vuonna 1907.
Muutettuaan Suomesta Yhdysvaltoihin vuonna 1900 Arminen toimi Hancockin Suomi-opiston latinan ja matematiikan opettajana 1901–1906 ja oli lääkärinä Hancockissa 1907–1919, Duluthissa 1919–1923 ja uudelleen Hancockissa vuodesta 1923 lähtien.
Arminen julkaisi vuonna 1904 käytännöllisen englantilais-suomalaisen sanakirjan, josta otettiin useita painoksia. Hän käänsi myös englannin kielelle Johannes Linnankosken teoksen Ikuinen taistelu.
Julkaisuja

Englantilais-suomalainen sanakirja - English-Finnish dictionary. Suomalais-luterilainen kustannusliike, Hancock, Michigan 1904, 2. korj. painos 1907, 3. uud. korj. painos 1914
Englantilais-suomalainen taskusanakirja.  Finnish Lutheran Book Concern, Hancock, Michigan 1914
Suomalais-englantilainen sanakirja; toim. K. V. Arminen ja Eetu Aaltio. Suom.-lut. kustannusliike, Hancock, Michigan 1916
Aiheesta muualla

The Online Books Page : K. V. Arminen
| --- | --- |
Auktoriteettitunnisteet: Henkilöt :  Ylioppilasmatrikkeli 1853–1899
Futsal Mad Max

Futsal Mad Max on vuonna 2001 perustettu valkeakoskelainen futsalseura. Miesten edustusjoukkue pelaa kaudella 2024-2025 pääsarjatasolla Futsal-Liigassa. Joukkueen päävalmentajana toimii Tomi Tuominen.
Mad Max on pelannut Futsal-Liigassa yhteensä 20 kautta, ja niissä yhteensä 322 ottelua. Seura on voittanut liigamestaruuden vuonna 2006 ja Futsal Cupin vuonna 2008. Miesten edustusjoukkueen ohella seuralla on myös naisjoukkue, joka pelaa Naisten Futsal-Liigassa kaudella 2024-2025. Seuralla on joukkueet myös P19 ja T19 Futsal-Liigoissa kaudella 2024-2025 ja useampi juniorijoukkue.
Joukkueen kotipeliasu on kokomusta ja vieraspeliasu oranssi-valkoinen-valkoinen. Seura pelaa kotiottelunsa Apian liikuntahallissa. Kentän pelialustana on parketti. Kentän mitat ovat 42 x 21 m. Katsomokapasiteetti on 329 henkilöä.
Joukkue 2023-2024

| Futsal Mad Max edustusjoukkue 2023-2024 |
| --- | --- | --- | --- | --- |
Maalivahdit
| 1 |  Jan Holm |  | 35 |  Veeti Häätylä |
| 31 |  Hugo Toivonen |  | 88 |  Tuomas Mäki |
Kenttäpelaajat
| 6 |  Eero Kaisto |  | 20 |  Eetu Kaikkola |
| 8 |  Tomi Lahtinen |  | 22 |  Mika Jussila |
| 9 |  Mikko Matinaro C |  | 23 |  Nico Seeck |
| 10 |  Ossi Kivipuro |  | 24 |  Matin Ahmadi |
| 11 |  Manu Kuisma |  | 26 |  Matti Jussila |
| 12 |  Sergei Korsunov |  | 37 |  Eetu Lehto |
| 13 |  Mikko Heritty |  | 77 |  Omar Soli |
| 14 |  Elias Hämäläinen |  | 81 |  Antti Teittinen |
| 16 |  Joona Heritty |  | 99 |  Jussi Nummela |
| 18 |  Eeli Niemelä |  |  |  |

Päävalmentaja Tomi Tuominen
Apuvalmentaja Jukka Saari
Maalivahtivalmentaja: Juha Ojanperä
Fysiikkavalmentaja: Jaakko Ahokas
Videovalmentaja: Jukka Saari
Huoltajat: Miska Pesola, Petri Hietanen, Jari Jalava, Sami And
Joukkueenjohtajat: Jukka Kastelvuo, Henri Toivonen
Puheenjohtaja: Jukka Kastelvuo
Seuran historiaa

Futsal Mad Max perustettiin keväällä 2001, kun viisi aktiivista jalkapalloilijaa kokoontui maaliskuisena iltapäivänä ja päättivät perustaa futsalseuran. Seura rekisteröitiin yhdistysrekisteriin liittyi Suomen Palloliiton jäsenseuraksi Tampereen piirin alaisuuteen. Perustettaessa seuralle asetettiin tavoitteeksi pelata Futsal-Liigaa viimeistään vuonna 2006. Tavoite toteutui kaksi vuotta tavoiteltua aiemmin vuonna 2004. Ensimmäinen liigakausi päättyi yli odotusten seuran ollessa tasaisessa liigassa 5. Mad Max saavutti toistaiseksi suurimman menestyksensä toisella liigakaudellaan 2005-2006, kun joukkue voitti Suomen mestaruuden. Futsal Cupin Mad Max voitti paria vuotta myöhemmin keväällä 2008.
Vuonna 2021 seura täytti 20 vuotta ja juhlisti pitkää taivaltaan mm. julkaisemalla tunnuskappaleen.
Seuran historiaa > Saavutukset

Futsal-Liiga
voitto kaudella 2005–2006
Futsal Cup
voitto kaudella 2007–2008
kakkossija kaudella 2005–2006
kakkossija kaudella 2018-2019
Seuran historiaa > Mad Max UEFA Futsal Cupissa

Futsal-Liigan mestarina Futsal Mad Max on ollut oikeutettu osallistumaa UEFA Futsal Cupiin kaudella 2006-2007. Mad Max sijoittui karsintakierroksella lohkossaan toiseksi.
| Kausi | Kierros | Vastustaja | Tulos |
| --- | --- | --- | --- |
| 2006–2007 | karsintakierros |  Roubaix Futsal | 3-1 |
| 2006–2007 | karsintakierros |  FC Adana Yerevan | 3-3 |
| 2006–2007 | karsintakierros |  Fair City Santos | 5-5 |
Aiheesta muualla

Seuran kotisivut
MadMax (Arkistoitu – Internet Archive) Palloliiton sivuilla
Seuran Instagram-tili Mad Max Instagram
Seuran Facebook-tili Mad Max Facebook
Seuran Twitter-tili Mad Max Twitter
Seuran YouTube-tili Mad Max YouTube
Seuran tunnuskappale YouTubessa
Seuran tunnuskappale Spotifyssa
| n k Futsal-Liiga |
| --- | --- |
 Hallitseva mestari: Akaa Futsal
Joukkueet (2024–25):  Akaa Futsal  FC Kemi  Golden Futsal Team  Kampuksen Dynamo  Mad Max  Liikunnan Riemu  Pirkkalan Jalkapalloklubi  Someron Voima  Tornion Palloveikot  Turun Pallokerho  Vehmaisten Urheilijat  Vieska Futsal 
| n k Naisten Futsal-Liiga |
| --- | --- |
 Hallitseva mestari: HIFK FS
Joukkueet (2024–25):  Esbo Bollklubb  FC Halikko  FC Nokia  FC Seinäjoki  FC Sport  Golden Futsal Team  HIFK FS  Ilves FS  Kampuksen Dynamo  Mad Max  Porrassalmen Urheilijat -62  Raisio Futis 
| n k Futsalin Suomen mestarit |
| --- | --- |
Voittajat:  1997–98: Malmin Ponnistajat  1998–99: FT Kemi-Tornio  1999–00: IFK Willmanstrand  2000–01: FT Kemi-Tornio  2001–02: FT Kemi-Tornio  2002–03: Golden Futsal Team  2003–04: Ilves FS  2004–05: Ilves FS  2005–06: Mad Max  2006–07: Ilves FS  2007–08: Golden Futsal Team  2008–09: Golden Futsal Team  2009–10: Ilves FS  2010–11: Ilves FS  2011–12: Ilves FS  2012–13: Ilves FS  2013–14: Ilves FS  2014–15: Sievi FS  2015–16: Sievi FS  2016–17: Sievi FS  2017–18: Kampuksen Dynamo  2018–19: Kampuksen Dynamo  2019–20: Ei jaettu  2020–21: Kampuksen Dynamo  2021–22: Kampuksen Dynamo  2022–23: Kampuksen Dynamo  2023–24: Akaa Futsal
Swahilin kieli

| Swahili |
| --- | --- |
 Swahilin kielen puhuma-alue.
Oma nimi:  Kiswahili
Muu nimi:  suahili
Tiedot
Alue:  Itä-Afrikka
Virallinen kieli:   Tansania   Kenia  Kongon demokraattinen tasavalta  Ruanda   Uganda
Puhujia:  15 000 000 (L1) ~100 000 000 (L2)
Sija:  14.
Kirjaimisto:  arabialainen, latinalainen
Kielenhuolto:  Baraza la Kiswahili la Taifa (Tansania) Chama cha Kiswahili cha Taifa (Kenia)
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  bantukielet
Kielikoodit
ISO 639-1:  sw
ISO 639-2:  swa
ISO 639-3:  swh
 Ohje 
Swahili (myös suahili, suaheli; swahiliksi kiswahili) on bantukieli, jota puhutaan laajalla alueella Itä-Afrikassa. Kieltä puhuvat äidinkielenään swahilit. Äidinkielenään swahilia puhuvia on arviolta 15 miljoonaa. Toisena kielenään sitä puhuu arviolta jopa 100 miljoonaa ihmistä. Swahilia käytetään suuressa osassa itäistä Afrikkaa lingua francana. Swahili on maailman 14. puhutuin kieli.
Levinneisyys

Swahili on Tansanian ensimmäinen virallinen kieli ja Kenian, ja Ugandan toinen virallinen kieli englannin ohella sekä yksi Kongon demokraattisen tasavallan kansallisista kielistä. Lisäksi sitä puhutaan Burundissa, Mosambikissa, Sambiassa, Somaliassa, Ruandassa, Komoreilla ja Madagaskarilla. Yleensä swahili on opittu kieli, mutta äidinkielisiä puhujia on yhä enemmän, erityisesti suurkaupungeissa.
Swahili on käytössä myös ylikansallisissa afrikkalaisissa organisaatioissa. Vuodesta 2019 alkaen se on ollut yksi Eteläisen Afrikan kehitysyhteisön työkielistä. Afrikan unionissa ja Itä-Afrikan yhteisössä swahili on virallinen kieli.
Historia

Alun perin swahili oli Afrikan itärannikon merenkulkijoiden kieli. Sitä puhuttiin Swahilirannikolla, Etelä-Somaliasta Pohjois-Mosambikiin ulottuvalla rannikkokaistaleella. Arabialaiset ja persialaiset kauppiaat vaikuttivat merkittävästi sekä swahilin kielen että swahilien yhteiskunnan kehittymiseen. Swahilin kielessä onkin lukuisia lainasanoja sekä arabiasta että persiasta. Huomattavin swahilinkielinen kaupunkikeskus oli Sansibarin saari.
Swahilin kieli alkoi levitä sisämaahan päin 1800-luvulla erityisesti norsunluu- ja orjakaupan myötä. Swahilien kauppareitit kulkivat rannikolta aina keskiseen Afrikan suurten järvien toiselle puolelle. Kielen leviämistä edisti se, että lähes kaikki tuon alueen kansat puhuvat sille läheistä sukua olevia bantukieliä.
Siirtomaavaltiaat toteuttivat vaihtelevaa kielipolitiikkaa Itä-Afrikassa. Iso-Britannia harjoitti Ugandassa ja Keniassa hajota ja hallitse -tyyppistä politiikkaa asettamalla paikalliset kielet toisiaan vastaan samalla, kun he pyrkivät levittämään englannin kieltä. Sen sijaan Saksa vahvisti swahilin asemaa Tansaniassa ja Belgia Kongossa.
Afrikan valtioiden itsenäistymisen jälkeen vain Tansania asetti swahilin viralliseksi kieleksi heti vuonna 1962. Keniassa se tapahtui vasta vuonna 1974, mutta siitä lähtien swahilin asema on ollut sielläkin vakaa.
Ugandan kielipolitiikka oli pitkään horjuvaa. Itsenäistymisen jälkeen englanti oli maan ainoa virallinen kieli. Idi Amin asetti swahilin toiseksi viralliseksi kieleksi, mutta sen asemaa ei vahvistettu enää hänen valtakautensa jälkeen vuoden 1995 perustuslaissa. Ugandan nykyinen presidentti Yoweri Museveni on vannoutunut swahilin tukija, joten swahili sai jälleen virallisen kielen aseman vuonna 2005.
Belgian siirtomaakauden aikana Kinshasan Kongossa oli kaksi siirtomaakieltä, ranska ja flaami, sekä neljä alueellista valtakieltä: lingala pohjoisessa, kongo lännessä, luluanluba keskellä ja swahili idässä. Vuonna 1960 tapahtuneen itsenäistymisen jälkeen ranska valittiin maan ainoaksi viralliseksi kieleksi. Päätöksellä oli tuhoisa vaikutuslähde?, koska monilla alueilla ranskaa osattiin vain vähän. Pian palattiinkin siirtomaavallan aikaiseen kielijakoon, jossa myös swahilin asema palautettiin. Pääkaupungissa puhutun lingalan asema oli pitkään tärkein, mutta vuonna 1997 itäkongolaisen Laurent Kabilan noustua valtaa swahilin kielen asema on vahvistunut myös valtiollisella tasolla.
Vuosien myötä swahilin kielen asema on vahvistunut kauttaaltaan ja nykyään sitä pidetään tärkeimpänä Saharan eteläpuolisen Afrikan kielistä, mitä osoittaa jo sekin, että vuonna 2004 swahilista tehtiin Afrikan unionin viides virallinen kieli englannin, ranskan, portugalin ja arabian seuraan.
Swahili on leviämässä myös maantieteellisesti. Vuonna 2011 Etelä-Sudanin Kenian suurlähettiläs ilmoitti swahilin kielen aseman vahvistamisesta Etelä-Sudanissa. Vuonna 2017 maa ilmoitti valmistelevansa swahilin nostamista virallisen kielen asemaan. Vuonna 2015 Zimbabwessa ilmoitettiin suunnitelmista tehdä swahilista pakollinen oppiaine kouluissa yhdessä muun muassa kiinan ja portugalin kanssa.
Fonologia > Konsonantit

|  |  | Labiaali | Dentaali | Alveolaari | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | Nasaali | m |  | n | ɲ | ŋ |  |
| Klusiili | Norm. | p | b |  | t | d | ʧ | ʤ | k | g |  |
| Klusiili | Aspiroitunut | pʰ | bʰ |  | tʰ | dʰ |  | kʰ | gʰ |  |
| Klusiili | Implosiivi | ɓ |  | ɗ | ʄ | ɠ |  |
| Klusiili | Prenasaalinen | mb |  | nd | nʤ | ŋg |  |
| Frikatiivi | Norm. | f | v | θ | ð | s | z | ʃ | x | ɣ | h |
| Frikatiivi | Prenasaalinen | mv |  | nz |  |  |  |
| Approksimantti | Approksimantti |  |  |  | j | w |  |
| Lateraali | Lateraali |  |  | l |  |  |  |
| Tremulantti | Tremulantti |  |  | r |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | ɛ |  | ɔ |
| Avoin |  | ɑ |  |
Lähde:
Murteet

Sansibarin murre eli kiunguja on ollut virallisen swahilin perustana aina siirtomaakaudelta alkaen. Siitä huolimatta swahilin kielellä on yli viisitoista murretta.
Kiunguja on Sansibarin saarella ja sen ympäristössä puhuttu murre, johon virallinen swahili perustuu.
Kimrimaa puhutaan Panganin, Vangan, Dar es Salaamin ja Rufijin alueilla sekä Mafian saarella.
Kimgao: Puhutaan Kilwassa ja sen eteläpuolella.
Kipemba on Pemba-saaren murre.
Kimvita on Mvitan eli Mombasan murre. Perinteisesti se on toinen tärkeä murre kiungujan ohella.
Kiamu on Lamu-saaren murre.
Kingwanaa eli Katangan swahilia puhutaan Kongon demokraattisen tasavallan kaakkoisosassa. Paikalliset kielet kuten luluanluba, sanga ja bemba ovat vaikuttaneet siihen.
Shikomori on Komorien saaristossa puhuttu kieli, joka on läheistä sukua swahilille. Kaikilla saarilla puhutaan omaa murrettaan.
Kimwania puhutaan Kerimba-saarilla Mosambikin pohjoisrannikon tuntumassa.
Chimwiinia puhutaan Barawassa, Somalian etelärannikolla.
Sanasto

Swahilin sanasto koostuu suurimmaksi osaksi alkuperäisistä bantusanoista ja arabiasta lainatuista sanoista. Lisäksi swahilissa on lainasanoja myös persiasta, portugalista, Intian niemimaan kielistä sekä siirtomaavallankielistä saksasta ja englannista.
Joitakin yleisiä bantusanoja:
mafuta = rasva, öljy
mbwa = koira
mnyama = eläin
mtu = ihminen
ng'ombe = nauta, karja
nguruwe = sika
nyama = liha
tatu = kolme
upepo = tuuli
Muutamia arabiasta lainattuja sanoja:
dakika = minuutti
duka = kauppa
hata = asti, saakka
kitabu = kirja
lugha = kieli
safari = matka; safiri = matkustaa
safi = puhdas, kirkas
sheria = laki, šaria
tabibu = lääkäri; tibu = parantaa
tisa = yhdeksän
zeituni = oliivi
Muutamia portugalista lainattuja sanoja:
pera = päärynä
meza = pöytä
Kielinäyte

»Watu wote wamezaliwa huru, hadhi na haki zao ni sawa. Wote wamejaliwa akili na dhamiri, hivyo yapasa watendeane kindugu.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Kielioppi > Substantiivien luokat

Swahilin kielessa substantiivit  jaetaan substantiiviluokkiin, joita on 11 kappaletta. Tämän lisäksi on 3 substantiiviluokkaa, jotka eivät sisällä substantiiveja, mutta joita käytetään ilmaistaessa mm. lokatiivisia suhteita. Substantiiveja sisältävät luokat esiintyvät pareittain, joissa parin ensimmäiseen osaan kuuluu substantiivin yksikkö, toiseen monikko. Substantiiviluokat ovat 1/2 (m/wa), 3/4 (m/mi), 5/6 (ji/ma), 7/8 (ki/vi), 9/10 (n/n) ja 11 (u). Substantiivin luokka määräytyy suluissa olevan luokkaprefiksin mukaan.
| Substantiiviluokka | swahiliksi | suomennos |
| --- | --- | --- |
| 1 (m-) | mtu | ihminen |
| 2 (wa-) | watu | ihmiset |
| 3 (m-) | mti | puu |
| 4 (mi-) | miti | puut |
| 5 (ji-) | jicho | silmä |
| 6 (ma-) | macho | silmät |
| 7 (ki-) | kisu | veitsi |
| 8 (vi-) | visu | veitset |
| 9 (n-) | ndizi | banaani |
| 10 (n-) | ndizi | banaanit |
| 11 (u-) | utoto | lapsuus |
Luokassa 9/10 luokkaprefiksi on sama yksikössä ja monikossa. Luokka 11 sisältää abstrakteja sanoja, joilla usein ei ole monikkoa. Jos monikko tässä luokassa halutaan ilmaista, muodostetaan monikko luokassa 6 tai 10.
| 0 | 1 | 2 |
| --- | --- | --- |
| Substantiiviluokka | swahiliksi | suomennos |
| 11/6 | ushungi/mashungi | huivi/huivit |
| 11/6 | uuaji/mauaji | tappo/tapot |
| 11/10 | utari/tari | soittimen kieli/soittimen kielet |
| 11/10 | ukanda/kanda | vyö, remmi/vyöt, remmit |
Aiheesta muualla

Wikimedia Commonsissa on kuvia tai muita tiedostoja aiheesta .
Swahilinkielinen Wikipedia
Viikon kieli: Swahili (YLE/Ykkösaamu, 6.10.2006)
Swahilin kielioppi (Sprachenlernen24)
Swahilin kielioppi (Swahili steg ett)
Kirja-arkku/swahili
suomi-swahili -sanakirja
Swahilinkielisiä joukkoviestimiä:
RFI kiswahili
BBC swahili
DW swahili
Bantukielet
eteläsotho
ganda
herero
kiga
kongo
luhya
mwani
njandža
nyankole
oshivambo
pohjoissotho
ruanda
swahili
swazi
tswana
xhosa
zulu
Puhuttua swahilia.
Isä meidän -rukous swahiliksi.
Karl Anders Bergstedt

Karl Anders Bergstedt (7. tammikuuta 1841 Iisalmi – 13. joulukuuta 1915 Helsinki) oli suomalainen lääkäri ja lääkintöneuvos.
Henkilöhistoria

Bergstedtin vanhemmat olivat pormestari Carl Gustaf Bergstedt ja Charlotta Rudbäck ja puoliso vuodesta Bertha Maria Höckert. Bergstedt tuli ylioppilaaksi 1860 ja valmistui filosofian kandidaatiksi 1865 ja maisteriksi 1869 sekä lääketieteen kanditaatiksi 1868 ja  lisensiaatiksi 1872. Lääketieteen ja kirurgian tohtoriksi hän väitteli 1872. Bergstedt oli Lapinlahden keskuslaitoksen alilääkäri 1871–1872, Tornion piirin piirilääkäri 1873–1883, Haminan piirin 1883–1890 ja Hämeenlinnan piirin 1890–1896. Lääkintöhallituksen lääkintöneuvos hän oli 1896–1902, Tornion kaupunginlääkäri 1873–1883, Haminan kaupunginlääkäri 1883–1886 ja Hämeenlinnan vankilan lääkäri 1891–1896. Bergstedt oli Haminan kaupunginvaltuuston jäsen 1886–1890 ja puheenjohtaja 1887–1890 sekä Hämeenlinnan kaupunginvaltuuston jäsen 1893–1896. Suomen Lääkäriseuran puheenjohtajana hän toimi 1898.
Julkaisuja

Om kloralhydrat, Helsinki: Helsingin yliopisto, 1871 (väitöskirja)
Helso- och sjukvårdslärans grunder samt Finlands lagstiftning rörande allmän helsovård: handbok för ledamöter i helsovårds- och kommunalnämnder, tillsyningsmän och allmänheter, Helsinki, 1896
Medicinalväsendet i Finland: ordnad sammanställning af författningar, föreskrifter och officiella handlingar angående Finlands helso- och sjukvård, Helsinki, 1907 (2. painos)
Christina Dahlblom

Christina Dahlblom (s. 1978) on hallitusammattilainen, yrittäjä ja kauppatieteiden tohtori Svenska Handelshögskolanista. Hän on toiminut mm. mainostoimisto Miltton Sparks Oy:n toimitusjohtajana ja Miltton Groupin osakkaana. Dahlblom on toiminut mm. seuraavien organisaatioiden hallituksissa: Stiftelsen Svenska handelshögskolan, EQ Oyj, Oy Transmeri Ab ja Aktia Oyj.  Nykyisin hän on aktiivinen mm. Viking Line Abp:n sekä GoGolfin hallituksessa. Lisäksi hän on toiminut RKP:n varapuheenjohtajana.
Masaaki Yuasa

| Masaaki Yuasa  湯浅 政明 |
| --- | --- |
 Yuasa vuonna 2018.
Henkilötiedot
Syntynyt: 16. maaliskuuta 1965 (ikä 59) Fukuoka, Japani
Ammatti:  ohjaaja, käsikirjoittaja, animaattori
Masaaki Yuasa (jap. 湯浅 政明, Yuasa Masaaki; s. 16. maaliskuuta 1965) on japanilainen anime-ohjaaja, käsikirjoittaja ja animaattori. Vuonna 2013 hän perusti yhdessä animaattori Eunyoung Choin kanssa animaatiostudio Science Sarun.
Filmografia (ohjaajana)

Mind Game (2004)
Kemonozume (2007)
Genius Party: Happy Machine (2007)
Kaiba (2008)
Yojouhan Shinwa Taikei (2010)
Kick-Heart (2013)
Ping Pong The Animation (2014)
The Night is Short, Walk on Girl (2017)
Lu Over the Wall (2017)
Devilman Crybaby (2018)
Ride Your Wave (2019)
Keep Your Hands Off Eizouken! (2020)
Japan Sinks: 2020 (2020)
Inu-Oh (2021)
Aiheesta muualla

Masaaki Yuasa Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Japani  Korea  Alankomaat 
Tieteilijät:  CiNii 
Taiteenala:  MusicBrainz 
Muut:  Europeana  IdRef